|  |
| --- |
|  **UAB „Vilniaus vandenys“ Pasitikėjimo linijos nuostatai** |
| **Tikslas** | Identifikuoti grėsmes UAB „Vilniaus vandenys“ vykdomai veiklai, interesams, apsaugoti bendrovės turtą ir darbuotojus ir tuo tikslu pasiremti pilietiškais visuomenė nariais. |
| **Taikymo sritis** | Prevencijos skyrius ir kiti Bendrovės padaliniai, dalyvaujantys gautų pranešimų tyrime |
| **Susiję teisės aktai**  | Darbo pareigų pažeidimo įforminimo ir administravimo tvarkos aprašas.  |

# Turinys

* + - 1. SPECIALIOSIOS SĄVOKOS
			2. BENDROSIOS NUOSTATOS
			3. INFORMACIJOS PATEIKIMAS
			4. GAUTŲ PRANEŠIMŲ NAGRINĖJIMAS
			5. GAUTŲ PRANEŠIMŲ NAGRINĖJIMO TERMINAI
			6. BAIGIAMOSIOS NUOSTATOS

|  |
| --- |
| 1. **SPECIALIOSIOS SĄVOKOS**
 |
| **Bendrovė** | UAB „Vilniaus vandenys“  |
| **Pažeidimas** | UAB „Vilniaus vandenys“ galimai rengiama, daroma ar padaryta nusikalstama veika, administracinis nusižengimas, darbo pareigų pažeidimas, kitų teisės aktų reikalavimų pažeidimas, ar kitas, grėsmę viešajam interesui ir Bendrovės reputacijai keliantis arba jį pažeidžiantis, įvykis. |
| **Pasitikėjimo linija** | Techninės priemonės, skirtos asmenims informuoti apie UAB „Vilniaus vandenys“ darbuotojų daromus pažeidimus ar bet kokių kitų asmenų galimai daromus pažeidimus, nukreiptus prieš UAB „Vilniaus vandenys“ ar jos darbuotojus. |

1. **BENDROSIOS NUOSTATOS**

2.1. Pasitikėjimo linijos nuostatai reglamentuoja Bendrovės Pasitikėjimo linijos paskirtį, tikslus ir asmenų pranešimų apie Pažeidimus pateikimą, registravimą, nagrinėjimą ir kontrolę.

2.2. Pasitikėjimo linijos nuostatai nereglamentuoja informacijos apie pažeidimą, teikiamos pagal Lietuvos Respublikos pranešėjų apsaugos įstatymą teikimo ir nagrinėjimo.

2.3. Pasitikėjimo linijos tikslas:

2.3.1. sudaryti galimybę bet kuriems fiziniams asmenims, nepriklausomai nuo jų teisinių santykių su UAB „Vilniaus vandenys“, apie pažeidimus pranešti anonimiškai;

2.3.2. kuo skubiau nutraukti daromą teisės pažeidimą ir pašalinti jo sukeltas pasekmes;

2.3.3. vykdyti neteisėtų veiksmų prevenciją.

1. **INFORMACIJOS PATEIKIMAS**

3.1. Informaciją apie pažeidimą gali pateikti fiziniai asmenys paskambinę į Vilniaus m. Klientų aptarnavimo centrą trumpuoju telefonu **19118**, atvykę į Bendrovės centrinę būstinę Prevencijos skyrių ir Bendrovės internetinėje svetainėje **https: //www.vv.lt/** pasirinkę nuorodą: „**Pasitikėjimo linija**“ užpildę pateiktą formą, arba el.paštu pasitikejimolinija@vv.lt Pateiktą informaciją tiesiogiai gauna Bendrovės Audito komiteto pirmininkas <https://www.vv.lt/audito-komiteto-nariai> ir Prevencijos skyrius.

 3.2. Pranešimą teikiantis asmuo nurodo kas, kada, kokiu būdu ir kokį pažeidimą padarė, daro ar rengiasi padaryti ir pan.

 3.3. Pasitikėjimo linija sudaroma galimybė pateikti informaciją apie pažeidimą anonimiškai, tai yra teikiantis pranešimą asmuo gali nenurodyti jokių savo asmens duomenų ir kontaktų.

1. **GAUTŲ PRANEŠIMŲ NAGRINĖJIMO TVARKA**

4.1. Prevencijos skyriaus atsakingas darbuotojas kiekvieną darbo dieną patikrina paskyrą ,,PASITIKĖJIMO LINIJA“.

4.2. Prevencijos skyrius gautą informaciją įvertina ir toliau nenagrinėja jei:

 4.2.1. informacijos turinys yra ne apie pažeidimą;

 4.2.2. informacija yra grindžiama akivaizdžiai tikrovės neatitinkančiais faktais;

 4.2.3. informacija yra gauta pakartotinai dėl tų pačių aplinkybių, kurios jau buvo išnagrinėtos ir dėl jų buvo priimtas sprendimas.

4.3. Kitais atvejais, nei nurodyta 4.2 punktuose, Prevencijos skyrius atlieka gautos informacijos tikrinimą.

4.4. Informacijos tikrinimo metu siekiama nustatyti:

 4.4.1. darbo pareigų pažeidimo požymius;

 4.4.2 galimą darbo pareigų pažeidimą padariusį darbuotoją;

 4.4.3 dėl informacijoje nurodytų aplinkybių kilusią ar galinčią kilti žalą Bendrovei.

4.5. Ne vėliau kaip per 20 darbo dienų nuo informacijos gavimo, Prevencijos skyriaus vadovas priima vieną ar kelis iš šių sprendimų:

 4.5.1.supažindina Audito komiteto pirmininką (nepriklausomą) ir Bendrovės generalinį direktorių su informacijos tikrinimo išvada.

 4.5.2. informuoja pranešimą pateikusį asmenį ir atsakingų padalinių vadovus apie susidariusią situaciją, kad būtų imtasi būtinų veiksmų siekiant išvengti žalos Bendrovei arba ją sumažinti bei užtikrinti darbo pareigų laikymąsi;

 4.5.3. nepasitvirtinus įtarimams baigti informacijos tikrinimą;

 4.6. Audito komiteto pirmininkas susipažinęs su informacijos tikrinimo išvada, priima sprendimą dėl išvados pateikimo Valdybai.

 4.7. Draudžiama gautą pranešimą perduoti ar kitu būdu informuoti vadovą ar darbuotoją, apie kurių veiksmus pranešama. Pranešimas, kuriame pateikiama informacija apie UAB „Vilniaus vandenys“ generalinį direktorių, nedelsiant perduodamas UAB „Vilniaus vandenys“ valdybai. Minėtu atveju gautą pranešimą nagrinėja ir sprendimus dėl tolimesnių veiksmų priima UAB „Vilniaus vandenys“ valdyba.

 **5. GAUTŲ PRANEŠIMŲ NAGRINĖJIMO TERMINAI**

5.1. Prevencijos skyrius gavęs pranešimą, per 1 (darbo dieną) informuoja asmenį apie pranešimo gavimo faktą, jeigu pranešime yra pateikti pranešėjo kontaktai.

 5.2. Jeigu Prevencijos skyrius pagal kompetenciją negali spręsti pranešime išdėstytų klausimų, jo nenagrinėja ir nedelsiant persiunčia kompetentingam Bendrovės padalinio vadovui, kuris atlikęs informacijos patikrinimą, per 20 darbo dienų, pateikia atsakymą pranešėjui ir Prevencijos skyriui.

 5.3. Jei gauta informacija leidžia pagrįstai manyti, kad yra rengiama, daroma ar padaryta nusikalstama veika ar administracinis nusižengimas, ne vėliau kaip per 5 dienas nuo informacijos gavimo dienos, Prevencijos skyrius persiunčia gautą informaciją kompetentingai institucijai ir apie tai praneša pranešėjui.

 5.4. Prevencijos skyrius sprendimą dėl pateiktos informacijos apie pažeidimus turi priimti per 20 darbo dienų nuo tokio prašymo ar skundo gavimo dienos. Kai dėl objektyvių priežasčių per šį terminą administracinis sprendimas negali būti priimtas, Bendrovės generalinis direktorius šį terminą gali pratęsti ne ilgiau kaip 10 darbo dienų. Asmeniui apie tokį termino pratęsimą per 5 darbo dienas nuo sprendimo pratęsti terminą priėmimo dienos pranešama ir nurodoma pratęsimo priežastys.

 5.5. Apie informacijos patikrinimo ir tyrimo rezultatus, per 20 darbo dienų, pranešama informaciją pateikusiam asmeniui tik tokiu atveju, jei jis nurodė savo asmens duomenis, kontaktinę informaciją ir prašė apie tai pranešti.

**6. BAIGIAMOSIOS NUOSTATOS**

6.1. Per Pasitikėjimo liniją gautos informacijos turinį administruoja tik Prevencijos skyrius. Prevencijos skyriaus ar kitas Bendrovės darbuotojas, sužinojęs pateikusio informaciją asmens duomenis ar jo kontaktus, negali jų atskleisti jokiam kitam asmeniui, išskyrus Lietuvos Respublikos įstatymų numatytus atvejus ir vadovaujantis įstatymais reglamentuotos tvarkos.

6.2. Per pasitikėjimo liniją gauti pranešimai saugomi tiek laiko, kiek jie reikalingi darbo pareigų pažeidimo tyrimui ir žalos likvidavimui.

6.3. Jei gauta informacija apie rengiamą, daromą ar padarytą nusikalstamą veiką ar administracinį nusižengimą buvo perduota kompetentingai institucijai, pranešimas saugomas tiek, kiek reikalinga kompetentingos institucijos atliekamam tyrimui.

6.4. Prevencijos skyrius sistemina ir kaupia informaciją apie per Pasitikėjimo liniją pateiktų pranešimų skaičių ir jų pagrindu priimtus sprendimus. Šią informaciją teikia Audito komiteto pirmininkui ir Bendrovės generaliniam direktoriui kartą kas pusę metų, o jei yra reikšminga informacija – nedelsiant.

6.5. Pasitikėjimo nuostatai peržiūrimi ne rečiau kaip kas tris metus, nuostatams pritaria Valdyba, Audito komiteto teikimu, tvirtina generalinis direktorius.

6.6. Pasitikėjimo linijos nuostatai viešai skelbiami Bendrovės interneto svetainėje.

.